4 Bano babidi pobadi besamba na bantu, babitobo, ne kapita wa tempelo, ne Basadusea+ baiya kobadi.2 Badi bafītwe mwanda batumibwa badi bafundija bantu ne kwibasapwila patōkelela lusangukilo lwa Yesu mu bafwe.*+3 Ebiya bebakwata,* bebakuta+ kufika ne dya kesha, mwanda kyadi kala ke kyolwa.4 Inoko, bavule baivwene binenwa’bya baitabija, kadi bungi bwa bana-balume bwafika ne ku kintu kya 5 000.+5 Dya kesha baledi babo, ne bakulumpe, ne basonekeji bebunga mu Yelusalema,6 pamo ne Anasa+ kitobo mukulu, Kaifasa,+ Yoano, Alekizandele, ne bonso badi babutulwa na kitobo mukulu.7 Baimika ba Petelo ne Yoano umbukata mwabo kebebepangula’mba: “Le mwalongele kino na bukomo’ka ne mu dijina dya ani?”8 Penepo Petelo, muyulwe mushipiditu ujila,+ webanena’mba:“Banwe baledi ba bantu ne bakulumpe,9 shi ketusambijibwa dyalelo dino’di pa mwanda wa kiyampe kyalongelwa muntu mulemane,+ kemusake kuyuka i ani mwine wakomeja uno muntu,10 banwe bonso ne bantu bonso ba Isalela, yukai amba mu dijina dya Yesu Kidishitu mwine Nazala,+ omwaipaile ku mutyi+ ino Leza wamusangula mu bafwe,+ na bukwashi bwandi uno muntu yeu wimene pano mukomo ku meso enu.11 Aye ye ‘dibwe dyomwamwene banwe bōbaki bu dya bitupu dyaalamuka ke dibwe dinedine dya difinko.’*+12 Ne kadi, i kutupu lupandilo mu muntu mukwabo nansha umo, mwanda i kutupu dijina dikwabo+ munshi mwa diulu dipelwe bantu motufwaninwe kupandila.”+13 Abo pa kumona ba Petelo ne Yoano banena patōkelela,* ne pa kuyuka’mba badi bantu bampikwa kufunda* kadi ba bituputupu,+ batulumuka. Penepa bajingulula’mba badi pamo na Yesu.+14 Pobadi batala muntu waundapilwe’wa wimene nabo,+ ne kya kutentulula kine kyebabulwa.+15 Ebiya bebasoñanya bende panja pa njibo ya Sanedini, kebakale ñeni abo bene na bene,16 amba: “Le tusa kulonga namani na bano bantu?+ Mwanda, na bubine, kiyukeno kikatampe kibalongeka kupityila kobadi, kimwekelele ku bekadi bonso ba Yelusalema,+ kadi ketukokejapo kutuna’kyo.17 Kutyina’mba uno mwanda wakendelela kusambakana mu bantu, twibazakajei ne kwibalombola baleke kusapwila monka muntu nansha umo mu dino dijina.”+18 Penepo bebeta kupwa bebasoñanya’mba baleke kunena kintu nansha kimo nansha kufundija mu dijina dya Yesu.19 Ino ba Petelo ne Yoano batentulula kebebanena’mba: “Shi kadi i kyoloke ku meso a Leza kwimwivwana’ko banwe kupita’ko Leza, tyibai’o banwe bene.20 Inoko batwe, ketubwanyapo kuleka kwisamba bintu byotwamwene ne byotwaivwene.”+21 Ebiya pobapwile kwibazakaja dikwabo, bebalekelela, mwanda kebatenepo bubinga bwa kwibapēla mfuto ne pa mwanda wa bantu,+ ke-pantu bonso badi batumbija Leza pa mwanda wa byobya byalongekele.22 Mwanda muntu mwine wakomejibwe na kino kingelengele* kya bundapi wadi na myaka 40 ne musubu.23 Abo pa kulekelelwa, baenda kudi babo bantu kebebasapwila byebanenanga babitobo bakulu ne bakulumpe.24 Nabo pa kwivwana nabya, batulwila mawi abo mwa kimo kudi Leza kebanena’mba:“A Mfumu Mwinē Lupusa Lonso, abe ye Mwine wālongele diulu, ntanda, dijiba, ne byonso bidi’mo,+25 ne wānenene kupityila ku mushipiditu ujila mu kyakanwa kya mukulutuba wetu Davida,+ mwingidi obe amba: ‘Mwanda waka mizo yalobele bulobo ne bantu nabo balangulukila pa bintu bya bituputupu?26 Balopwe ba ntanda baimene midindi ibidi ne baledi baungwila bwa muntu umo kulwa na Yehova* ne na mushingwe māni wandi.’*+27 Mwanda bine, ba Heloda ne Pontyusa Pilato,+ pamo ne bantu ba mizo ne bantu ba Isalela bebungile pamo mu kino kibundi kulwa na Yesu mwingidi obe ujila, owashingile māni,+28 kulonga kyokya kyātungile kala kuboko kobe ne milangwe yobe amba kilongeke.+29 Ino pano, a Yehova,* tá mutyima ku byobetuzakaja, kadi kwasha bapika bobe besambe’nka kwisamba mwanda obe pampikwa moyo nansha dimo,30 poolola kuboko kobe mwanda wa kundapa ne palongeka biyukeno ne bintu bya kutendelwa*+ mu dijina dya Yesu mwingidi obe ujila.”+31 Kadi abo pa kuzenza mu milombelo,* kifuko kyobadi bebungile’mo kyatenkana, ne abo bonsololo bayulwa mushipiditu ujila+ kebesambe mwanda wa Leza pampikwa moyo.+32 Ne kadi, milwi ne milwi ya boba baitabije badi na mutyima umo ne muya* umo, kadi i kutupu nansha umo mobadi wadi unena’mba kintu kyonso kyadi nakyo i kyandi bunka, ino bintu byonso byobadi nabyo byadi bya abo bonso.+33 Kadi batumibwa badi basapula na bukomo bukatampe bukamoni bwa myanda ya lusangukilo lwa Mfumwetu Yesu,+ kadi kanye ka ku buntu bitupu ka ntanda ne miseke kadi pobadi abo bonso.34 Bine, mu bukata mwabo mwadi mutupu mufudilwe,+ mwanda boba bonso badi na madimi ne mobo badi bapoteja’o baleta lupeto lwa byobadi bapoteja,35 batūla’lo ku maulu a batumibwa.+ Ebiya kebabila muntu ne muntu, mungya kufudilwa kwandi.+36 Penepo Yosefa, wadi witwa na batumibwa ne bu Banabasa+ (kushintulula ko kunena’mba, “Mwana wa Busengi”), mwine Levi, mubutwilwe ku Saipusa,37 wadi na kipēta kya ntanda kupwa wapoteja’kyo, wasela lupeto wakatūla’lo ku maulu a batumibwa.+
Kunshi kwa Dyani
^ Nansha’mba “lusangukilo lwa bafwe na mwasangwidilwe Yesu.”
bem_Latn nya_Latn bem_Latn